Diari Oficial de la Generalitat Valenciana


Sumari del DOGV 1038, del 06-04-1989 (1989/813523)

ORDRE d'1 de febrer de 1989, de la Conselleria de Cultura, Educació i Ciència, per la qual es convoquen ajudes per a equipament d'infrastructura en els centres d'investigació.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/02/01/(2)/dof/vci/html**

### Dades del document

Número de DOGV
:   1038

Data del DOGV
:   06-04-1989

Secció del DOGV
:   DISPOSICIONS GENERALS

Número del document
:   1989/813523


Data del document
:   01-02-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de febrer de 1989, de la Conselleria de Cultura, Educació i Ciència, per la qual es convoquen ajudes per a equipament d'infrastructura en els centres d'investigació.  
Entre els objectius prioritaris de la Generalitat Valenciana figura el foment i el desenvolupament de la investigació, tant científica com tecnològica, cincumstància considerada com a element clau per a la promoció integral i el progrés d'una societat moderna.  
Conscient d'aquesta realitat, la Conselleria de Cultura, Educació i Ciència està desplegant dins el seu programa de foment de la investigació un seguit d'accions encaminades a millorar l?equipament dels Centres d'investigació, donat que l'existència d'una infrastructura d'equipament adient és condició indefugible per a la realització d'una investigació competitiva.  
La present convocatòria tracta d'ajudar a assolir un equipament eficient per als Centres d'investigació tot evitant la dispersió de mitjants i optimitzant la utilització dels equipaments per diferents grups d'investigadors.  
En conseqüència, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Article primer  
Es convoquen ajudes per a equipament d'infrastructura d'investigació en l?àmbit de la Comunitat Valenciana, i s'aproven les bases que regeixen la convocatòria present, incloses en forma d'annex a aquesta Ordre.  
Article segon  
Les ajudes esmentades seran sufragades amb càrrec a les línies de transferència 702/000/89, programa 542-10 del pressupost de 1989.  
DISPOSICIONS FINALS  
Primera  
Queda autoritzada la Direcció General d'Ensenyaments Universitaris i Investigació per a dictar dins l?àmbit de les seues competències les Resolucions necessàries per al desplegament i compliment d'aquesta Ordre.  
Segona  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, a 1 de febrer de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases de la convocatòria d'ajudes d'equipament d'infrastructura en Centres d'Investigació.  
1. Objecte de la convocatòria.  
Les peticions hauran de referir-se necessàriament a algun dels apartats següents:  
a) Adquisició i instal·lació d'equipament científic en general (material inventariable) imprescindible per al desenvolupament de les investigacions ja encetades o futures, o, si escau, de material complementari d'equipament d'instal·lacions ja existents.  
b) Adquisició de material bibliogràfic específic sobre les investigacions programades.  
En cap cas podran incloure's peticions referents a obres de remodelatge, condicionament, millora o establiment de noves instal·lacions; a l'adquisició d'equipament informàtic de gestió, i tampoc a la suscripció de publicacions periòdiques.  
2. Beneficiaris  
Podran acollir-se en aquesta convocatòria els Departaments i Instituts Universitaris de les Universitats de la Comunitat Valenciana, i altres centres d'investigació d'Organismes del sector públic que tinguen personalitat jurídica pròpia, manquen de finalitat lucrativa i es troben ubicats a la Comunitat Valenciana.  
3. Requisits de la convocatòria.  
La quantia de la sol·licitud haurà de ser d'un mínim d'1.500.000 pessetes, i no sobrepasar la quantitat de 64.840.816 de pessetes.  
3.1. Els impresos de sol·licitud -original i còpia- hauran d'incloure la següent documentació:  
a) Descripció de l?equip que se sol·licita, tot justificant la necessitat per a la investigació ja encetada o projectada, on necessàriament s'han d'incloure pressupostos contrastats.  
b) Certificació de la Universitat o centre d'investigació corresponent sobre l'existència o mancança d'equips iguals o semblants en aquest Centre.  
c) Relació del/s grup/s d'investigació usuari/s que tindrà l?equip sol·licitat, amb els corresponents currícula.  
d) Projecte de Reglament d'usuaris de l?equip sol·licitat.  
3.2. El material adquirit mitjançant aquesta convocatòria, -necessàriament al llarg del curs acadèmic 1989/90- serà propietat de la Universitat o Centre d?Investigació corresponent, i haurà d'incloure's a l?inventari general d'aquests, fent-hi constar quant a l'adquisició que ha estat possible gràcies a una ajuda del «Programa de Foment de la Investigació Científica i Tecnològica; Conselleria de Cultura, Educació i Ciència de la Generalitat Valenciana. Curs 1989/90».  
4. Sol·licituds  
4.1. Les sol·licituds presentades pels directors dels departaments o instituts universitaris, es remetran al Rector de la Universitat corresponent. Cada Universitat seleccionarà les propostes rebudes -segons que estableixen els Estatuts de cada Universitat i a través del Consell Social-, i presentarà fins a un màxim de vint-i-cinc sol·licituds. Aquesta proposta global haurà d'anar acompanyada de l'informe favorable del Consell Social i de l'inventari complet de l'equipament científic de la Universitat, segons s'indica a l'apartat 7 d'aquest Annex.  
4.2. Les sol·licituds dels Centres d'Investigació no universitaris es remetran pels presidents o directors d'aquests, amb el vist i plau dels responsables de les institucions o organismes als quals fa referència l'apartat 2 d'aquest annex, i contindran un màxim de quatre sol·licituds per l'organisme. Aquesta proposta global haurà d'anar acompanyada del corresponent informe i de l'inventari complet de l'equipament científic del/s centres/s, segons s'indica a l'apartat 7 d'aquest annex.  
4.3. Les sol·licituds adreçades al Director General d'Ensenyaments Universitaris i Investigació, podran presentar-se en el Registre General de la Conselleria de Cultura, Educació i Ciència, Avgda. Campanar, 32, València (46613), directament o per qualsevol de les formes establertes per l'article 66 de la Llei de Procediment Administratiu.  
4.4. El termini de presentació de sol·licituds serà entre els dies 1 i 30 de maig de 1989, ambdós inclusivament.  
5. Resolució  
5.1. Les sol·licituds s'avaluaran i informaran pel Consell de Política Científica i Tecnològica de la Generalitat Valenciana, que podrà demanar qualsevol informació mitjançant els contactes necessaris, conduents a una encertada proposta de distribució dels fons dedicats a aquesta convocatòria.  
L'avaluació es farà atenent a:  
a) La incidència que, en la investigació i el desenvolupament científic i tècnic de la Comunitat Valenciana, puga tenir la disponibilitat dels equips o aparells de què es tracte, i la importància del programa d'investigació a desenvolupar amb aquests.  
b) Que l?equip sol·licitat s'utilitze, preferentment, de manera conjunta, per diferents grups d'investigadors, departaments, instituts o centres d'investigació.  
c) Que l'adquisició de l?equip sol·licitat no supose duplicació injustificada de mitjans ja existents en la Comunitat Valenciana.  
Es valoraran positivament les sol·licituds presentades per grups d'investigació interuniversitaris, o per més d'un centre d'investigació. Es valorarà com a mèrit preferent per a la seua financiació, el compromís de cofinanciació presentat per la/s Universitat/s o centre/s d'investigació sol·licitant/s.  
d) L'adequació de l?equip sol·licitat a les investigacions ja encetades o projectades.  
e) Els currícula dels sol·licitants, els fins i objectius que es volen assolir, els serveis i rendiments prevists de l?equipament sol·licitat.  
Les decisions de caràcter científic que siguen adoptades per l?esmentat Consell no podran ser recorregudes.  
5.2. Enllestida la selecció, el Consell de Política Científica i Tecnològica de la Generalitat Valenciana, elevarà la proposta corresponent al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació es publicarà al Diari Oficial de la Generalitat Valenciana.  
5.3. L'abonament de les ajudes s'efectuarà de la següent manera: el 75% de l?import després de l'adjucació de les ajudes i el 25% pendent una vegada es justifique documentalment la seua adquisició.  
6. Obligacions.  
Els beneficiaris de les ajudes per a equipament d'infrastructura d'investigació queden obligats a:  
6.1. Tornar l?import de l'ajuda quan l?equipament no s'adquirirà o no s'instal·larà dins el termini previst.  
Tanmateix, quan pel pagament d'altres subvencions es cobresca l?import parcial o total de la despesa que suposa l?equipament, s'estarà obligat a la devolució de la resta, o del total, repectivament, de l'ajuda concedida.  
6.2. Proporcionar la infrastructura material i humana necessària per a la instal·lació i el correcte funcionament del material sol·licitat.  
6.3. Complir allò que establirà el corresponent Reglament d'usuaris, que haurà de facilitar l'accés a d'altres membres de la Comunitat Científica, el projecte del qual serà aprovat per la Direcció General d'Ensenyaments Universitaris i Investigació, en els tres mesos que seguiran a la publicació al Diari Oficial de la Generalitat Valenciana.  
6.4. Fer constar, en les memòries anuals que redactaran, així com en els treballs realitzats amb els equipaments subvencionats el patrocini de la Conselleria de Cultura, Educació i Ciència de la Generalitat Valenciana.  
7. Inventari.  
L'inventari d'equipament científic de les Universitats i Centres d?Investigació al qual es refereix l'apartat 4, punts 1 i 2, es confeccionarà d'acord amb el següent model de fitxa individual per equip:  
Nom de l'equip.  
Marca/Model/Subministrador.  
Departament/Centre/Servei (Localitat).  
Any de l'adquisició.  
Import de l'adquisició.  
Estat de l'equip (no obsolet/obsolet).  
Possibilitats d'ús (en ús/fora d'ús).  
Camps d'aplicació segons codi UNESCO.


Còpia Permalink ELI